nahid-hub/BLUGE-bengali-wikipedia-section-title-prediction huggingface dataset:
৩ সেপ্টেম্বর, ২০০৬ তারিখে ইংল্যান্ডের দল নির্বাচকমণ্ডলী কর্তৃক তিনি আহুত হন। ড্যারেন গফের আঘাতপ্রাপ্তির কারণে পাকিস্তানের বিপক্ষে ওডিআই সিরিজের জন্য তাকে মনোনীত করা হয়। কিন্তু ঐ সিরিজে তিনি মাঠে নামার সুযোগ পাননি।

ঐ মৌসুমে সফলতম সময় কাটায় ২০০৬ সালের আইসিসি চ্যাম্পিয়ন্স ট্রফির ৩০-সদস্যের প্রাথমিক তালিকায় তাকে ঠাঁই দেয়া হয়। ভবিষ্যতের ইংরেজ কোচ পিটার মুরেসের তত্ত্বাবধানে ইংল্যান্ড এ দলের সদস্যরূপে বাংলাদেশ সফরে প্রেরণ করা হয়। জুলাই, ২০০৭ সালে সফরকারী ভারতীয় দলের বিপক্ষে প্রস্তুতিমূলক খেলায় অংশগ্রহণের লক্ষ্যে ইংল্যান্ড লায়ন্স দলের সদস্য নির্বাচিত হন। ২১ ফেব্রুয়ারি, ২০০৮ তারিখে মহারাষ্ট্রের বিপক্ষে একদিনের খেলায় ৭/৩৯ লাভ করেন যা অদ্যাবধি তার সেরা বোলিং পরিসংখ্যানরূপে বিবেচ্য।

জানুয়ারি, ২০০৯ সালে আঘাত থেকে সুস্থ হয়ে মাঠে ফিরে আসেন। সিডনি ক্রিকেট গ্রাউন্ডে নিউ সাউথ ওয়েলস কান্ট্রি কাপ প্রতিযোগিতায় টমওয়ার্থ দলের বিপক্ষে পরাজিত হওয়া স্টকটন (নিউক্যাসল) দলের পক্ষে খেলেন। ২৯ এপ্রিল, ২০০৯ তারিখে আসন্ন টেস্ট সিরিজে ওয়েস্ট ইন্ডিজের বিপক্ষে খেলার জন্য ডারহামের দলীয় সঙ্গী স্টিভ হার্মিসনের ইংল্যান্ড দলের সদস্য মনোনীত হন। সমারসেটের বিপক্ষে ৬/৩১ নিয়ে দলে অন্তর্ভূক্তির যথার্থতা তুলে ধরেন তিনি। এরপরই লর্ডসে তার টেস্ট অভিষেক ঘটে। প্রথম ইনিংসে ৫/৩৮ লাভ করেন ও খেলায় তিনি ৭ উইকেট পান। দ্বিতীয় টেস্টেও তিনি আরও তিন উইকেট সংগ্রহ করেন। জুলাই, ২০০৯ সালে অ্যাশেজ সফরে স্বাগতিক অস্ট্রেলিয়ার মোকাবেলা করার জন্য প্রাথমিক তালিকার ষোল সদস্যের দলে অন্তর্ভূক্ত হন। স্টিভ হার্মিসনের স্থলাভিষিক্ত হন তিনি। কিন্তু, প্রথম টেস্টে তাকে নেয়া হয়নি। লর্ডসের দ্বিতীয় টেস্টের প্রথম ইনিংসে ৪১ রান খরচায় ৩ উইকেট তুলে নেন। দ্বিতীয় ইনিংসে অ্যান্ড্রু ফ্লিনটফ ও গ্রেইম সোয়ানের অবিস্মরণীয় নৈপুণ্যে জয়ী হওয়া ইংল্যঅন্ডের পক্ষে তাকে আর বোলিংই করতে হয়নি। এজবাস্টনের তৃতীয় টেস্টে ৪/৫৮ ও ১/৭৪ নিয়ে ইংল্যান্ডের সিরিজ জয়ে প্রভূতঃ ভূমিকা রাখেন। তন্মধ্যে, দ্বিতীয় দিনের শুরুতেই প্রথম দুই বলে দুই উইকেট পান। চতুর্থ টেস্টে ২/৮০ পেলেও অস্ট্রেলিয়া ইনিংস ব্যবধানে জয় পায়। 

সঠিক অনুচ্ছেদ শিরোনাম কোনটি?
titleA. দলে প্রত্যাখ্যান
titleB. প্রারম্ভিক জীবন
titleC. প্রত্যাবর্তন
titleD. আন্তর্জাতিক ক্রিকেট
উত্তর: titleD
উইলিস ট্রেসি মরগ্যানের সাথে হাস্যরসাত্মক "কপ আউট" চলচ্চিত্রে অভিনয় করেন। কেভিন স্মিথ পরিচালিত চলচ্চিত্রটি ২০১০ সালের ফেব্রুয়ারি মাসে মুক্তি পায়। উইলিসকে গরিলাজের "স্টাইলো" গানের ভিডিওতে দেখা যায়। একই বছর তিনি তার প্ল্যানেট হলিউডের সহ-মালিক সিলভেস্টার স্ট্যালোন ও আর্নল্ড শোয়ার্জনেগারের সাথে "দি এক্সপান্ডেবলস" চলচ্চিত্রে অভিনয় করেন। এটিই প্রথম চলচ্চিত্র, যেখানে এই তিনজন প্রখ্যাত অভিনেতাকে একসাথে দেখা যায়। যদিও তিনজনকে একত্রে একই দৃশ্যে স্বল্প সময়ের জন্য দেখা যায়, তবুও এই দৃশ্যটি এই চলচ্চিত্রের সবচেয়ে প্রত্যাশিত দৃশ্য ছিল। এই ত্রয়ী অভিনীত দৃশ্যটি ২০০৯ সালে ২৪শে অক্টোবর একটি খালি গির্জায় ধারণ করা হয়। উইলিস পরবর্তীতে একটি কমিক বই মিনি ধারাবাহিক অবলম্বনে নির্মিত "রেড" চলচ্চিত্রে প্রধান ভূমিকায় অভিনয় করেন। চলচ্চিত্রটি ২০১০ সালের ১৫ই অক্টোবর মুক্তি পায়।

সঠিক অনুচ্ছেদ শিরোনাম কোনটি?
titleA. ২০১০-এর দশক
titleB. প্রারম্ভিক জীবন
titleC. সম্মামনা ও পুরস্কার
titleD. প্রারম্ভিক কর্মজীবন
উত্তর: titleA
তিনি অন্ধকারে পরীক্ষা-নিরীক্ষা করেছিলেন এবং ক্যামেরা ছাড়াই ফটোগ্রাফি করেছিলেন এমন কিছু উল্লেখযোগ্য আর্টওয়ার্ক তৈরি করেছেন, যা ফটোগ্রাফ নামে পরিচিত। তিনি বিশ্বাস করতেন যে ফটোগ্রাফির চিত্রকলার মতো শিল্পরূপে পরিণত হওয়ার প্রতিটি সম্ভাবনা রয়েছে। ১৯৭০ সালে তিনি রাওয়ালপিন্ডিতে ছবিগুলির একটি প্রদর্শনী স্থাপন করেছিলেন, এটি তার শেষ একক ছবি প্রদর্শনী। গ্রামবাংলার প্রকৃতি ও জীবন সবসময়ই তার প্রিয় বিষয় ছিল।
সঠিক অনুচ্ছেদ শিরোনাম কোনটি?
titleA. মৃত্যু
titleB. ইন্টারভিউ
titleC. ফটোগ্রাম
titleD. চলচ্চিত্রে ক্যারিয়ার
উত্তর: titleC
৩০ শে জুন ২০১০-তে একটি গাড়ি বোমা বিস্ফোরিত হয় এবং জঙ্গিরা বিমানবন্দরে হামলা চালায়। তালেবান মুখপাত্র জাবিউল্লাহ মুজাহিদের মতে, হামলায় তালেবানরা দায়ী ছিল এবং ৩২ জন আফগান ও অ-আফগান সুরক্ষা বাহিনীকে হত্যা করেছিল। ন্যাটো অনুসারে, আটজন তালেবান মারা গেছেন এবং একজন আফগান ও একজন জোট সদস্য আহত হয়েছেন। 

সঠিক অনুচ্ছেদ শিরোনাম কোনটি?
titleA. দুর্ঘটনা ও ঘটনাবলী
titleB. নতুন জালালাবাদ বিমানবন্দর
titleC. ২০১০ আক্রমণ
titleD. বিমান সংস্থা এবং গন্তব্য
উত্তর: titleC
১৯৪৯ সালের ২৩ জুন ঢাকার টিকাটুলীর কেএম দাস লেন রোডের রোজ গার্ডেন প্যালেসে 'পূর্ব পাকিস্তান আওয়ামী মুসলিম লীগ' প্রতিষ্ঠিত হয়। ২৩ জুনের সম্মেলনের আয়োজনে গুরুত্বপূর্ণ ভূমিকা রাখেন শওকত আলী। তার উদ্যোগে ১৫০ নং মোগলটুলিস্থ শওকত আলীর বাসভবন এবং কর্মী শিবির অফিসকে ঘিরে বেশ কয়েক মাসের প্রস্তুতিমূলক তৎপরতার পর ২৩ জুনের কর্মী সম্মেলনে দলের ঘোষণা দেয়া হয়। শওকত আলীর অনুরোধে কলকাতা থেকে হোসেন শহীদ সোহরাওয়ার্দী একটি মামলা পরিচালনার কাজে ঢাকায় এলে তিনি শওকত আলীকে মুসলিম লীগ ছেড়ে ভিন্ন একটি রাজনৈতিক সংগঠন গড়ে তোলার পরামর্শ দেন। শওকত আলী এ পরামর্শে অনুপ্রাণিত হয়ে পূর্ববঙ্গ কর্মী শিবিরের নেতৃবৃন্দকে নতুন সংগঠন গড়ে তুলতে উদ্বুদ্ধ করেন। এসময় কর্মী শিবিরের প্রধান নেতা ছিলেন শামসুল হক। কামরুদ্দীন আহমদ, শেখ মুজিবুর রহমান, মো. তোয়াহা, অলি আহাদ, তাজউদ্দীন আহমদ, আতাউর রহমান খান, আবদুল আউয়াল, মুহম্মদ আলমাস, শামসুজ্জোহা প্রমুখ কর্মী শিবির কেন্দ্রিক রাজনৈতিক কর্মতৎপরতায় বিশেষভাবে যুক্ত ছিলেন।

মুসলিম লীগের আবুল হাশিম-সোহরাওয়ার্দী গ্রুপ নেতৃবৃন্দ মুসলিম লীগের অন্যায় কাজগুলোর বিরুদ্ধে সোচ্চার হওয়ার লক্ষ্যেই এখানে কর্মী শিবির গড়ে তুলেছিলেন। মওলানা আবদুল হামিদ খান ভাসানী ১৯৪৯ সালে আসামের ধুবড়ী জেলখানা থেকে ছাড়া পেয়ে ঢাকা এলে তার সঙ্গে শওকত আলীর আলোচনা হয়। শওকত আলী মওলানাকে পূর্ববঙ্গ কর্মী শিবিরকেন্দ্রিক রাজনৈতিক তৎপরতার কথা জানান। এসময় মওলানা ভাসানী আলী আমজাদ খানের বাসায় অবস্থান করছিলেন। শওকত আলীর সঙ্গে তার প্রাথমিক আলোচনা সেখানেই হয়। এই আলোচনার সূত্র ধরে নতুন দল গঠনের জন্য একটি সাংগঠনিক কমিটি গঠনের প্রয়োজনীয়তা অনুভব করেন শওকত আলী। সেজন্যে ১৫০ নম্বর মোগলটুলিতে একটি বৈঠকের আয়োজন করা হয়। মওলানা ভাসানী সেই বৈঠকে যোগদান করেন। এসময় খোন্দকার আবদুল হামিদের সঙ্গে পরামর্শ করে শওকত আলীর উদ্যোগে ও প্রচেষ্টায় মওলানা আবদুল হামিদ খান ভাসানীকে সভাপতি, ইয়ার মুহম্মদ খানকে সম্পাদক করে অন্যদেরসহ একটি সাংগঠনিক কমিটি গঠিত হয়।

উপরোক্ত সাংগঠনিক কমিটি ১৯৪৯ সালের ২৩ ও ২৪ জুন রোজ গার্ডেনে নতুন দল গঠনের লক্ষ্যকে সামনে রেখে এক সম্মেলন আহ্বান করে। রোজ গার্ডেনে ২৩ জুনের বিকেল ৩টায় সম্মেলন শুরু হয়। সম্মেলনে উপস্থিত নেতৃবৃন্দের মধ্যে ছিলেন শামসুল হক, শওকত আলী, আনোয়ারা খাতুন, ফজলুল কাদের চৌধুরী, আবদুল জব্বার খদ্দর, খন্দকার মোশতাক আহমেদ, আতাউর রহমান খান, মওলানা আবদুর রশীদ তর্কবাগীশ, আলী আমজাদ খান, শামসুদ্দীন আহমদ (কুষ্টিয়া), ইয়ার মুহম্মদ খান, মওলানা শামসুল হক, মওলানা এয়াকুব শরীফ, আবদুর রশিদ প্রমুখ।

সঠিক অনুচ্ছেদ শিরোনাম কোনটি?
titleA. মৃত্যু
titleB. রাজনৈতিক জীবন
titleC. ১৫০ মোগলটুলী
titleD. আওয়ামী লীগ প্রতিষ্ঠা
উত্তর: titleD
আরবরা ম্যাকমোহনের প্রতিশ্রুতিকে তাদের ও যুক্তরাজ্যের মধ্যে আনুষ্ঠানিক চুক্তি হিসেবে দেখত। লয়েড জর্জ এবং আর্থার বেলফোর যুদ্ধপরবর্তী এক আলোচনায় এই চুক্তির কথা উল্লেখ করেন। আরবরা হুসাইন বিন আলীর ছেলে ফয়সালের অধীনে একটি সামরিক বাহিনী গঠন করে। লরেন্স অব আরাবিয়া খেত ট ই লরেন্স উসমানীয় সাম্রাজ্যের বিরুদ্ধে আরব বিদ্রোহের সময়কার এই লড়াইয়ে আরবদের সাহায্য করেন। ১৯১৬ সালে লিখিত একটি গোয়েন্দা নথিতে লরেন্স উল্লেখ করেন যে,

আমাদের জন্য লাভজনক, কারণ এটি আমাদের তাৎক্ষনিক লক্ষ্য ইসলামি ব্লকের ভাঙন এবং উসমানীয় সাম্রাজ্যের পরাজয় ও ঐক্যবিনষ্টের দিকে এগোচ্ছে, এবং যেহেতু (শরিফ হুসাইনের) তুর্কিদের পরবর্তী গঠিত রাষ্ট্র আমাদের জন্য ক্ষতিকর হবে না ... আরবরা এমনকি তুর্কিদের চেয়েও বেশি অস্থিতিশীল। সঠিকভাবে পরিচালনা করতে পারলে তারা রাজনৈতিক মোজাইক হিসবে থাকবে যা হবে সংযোগ অসম্ভব বিদ্বেষ পরায়ণ রাজ্য।
১৯১৬ সালের জুনে আরব বিদ্রোহ শুরু হয়। প্রায় ৭০,০০০ আরব সেনার একটি বাহিনী উসমানীয়দের বিরুদ্ধে অগ্রসর হওয়ার মাধ্যমে এর সূচনা হয়। তারা আকাবা অধিকারে অংশ নেয় এবং হেজাজ রেলওয়ে হামলা করে। এটি আরব উপদ্বীপের জন্য দামেস্ক থেকে মদিনা পর্যন্ত বিস্তৃত একটি গুরুত্বপূর্ণ কৌশলগত পথ ছিল। জেনারেল এডমন্ড এলেনবির ইজিপশিয়ান এক্সপেডিশনারি ফোর্স এর ফলে ফিলিস্তিন ও সিরিয়ার উসমানীয় অঞ্চলে অগ্রসর হওয়ার সুযোগ পায়।

ব্রিটিশদের অগ্রসরের ফলে ১৯১৮ সালের সেপ্টেম্বর মেগিড্ডোর যুদ্ধ হয় এবং ১৯১৮ সালের ৩১ অক্টোবর আত্মসমর্পণ করে।

সঠিক অনুচ্ছেদ শিরোনাম কোনটি?
titleA. ফয়সালকে এলেনবির নিশ্চয়তা প্রদান
titleB. আরব বিদ্রোহ
titleC. প্রথম বিশ্বযুদ্ধের পর
titleD. সাতের ঘোষণা
উত্তর: titleB
পরবর্তী জীবনে মহলানবীশ পরিকল্পনা কমিশনের সদস্য ছিলেন স্বাধীন ভারতের পঞ্চবার্ষিকী পরিকল্পনায় অবদান রেখেছিলেন। দ্বিতীয় পঞ্চবার্ষিকী পরিকল্পনায় তিনি শিল্পায়নের উপর জোর দিয়েছিলেন। ওয়্যাসিলি লিওন্টিফের ইনপুট-আউটপুট মডেল, মহালানোবিস মডেলের তার রূপটি দ্বিতীয় পঞ্চবার্ষিকী পরিকল্পনায় নিযুক্ত হয়েছিল, যা ভারতের দ্রুত শিল্পায়নের দিকে নিয়ে যেতে কাজ করেছিল এবং তার ইনস্টিটিউটে অন্যান্য সহকর্মীদের সাথে, তিনি গুরুত্বপূর্ণ ভূমিকা পালন করেছিলেন। তিনি ভারতে ডিনডাস্ট্রালাইজেশন মূল্যায়ন এবং পূর্বের কয়েকটি আদমশুমার পদ্ধতি ত্রুটি সংশোধন করার জন্য একটি প্রকল্পকে উত্সাহিত করেছিলেন এবং ড্যানিয়েল থর্নারের হাতে এই প্রকল্পটি অর্পণ করেছিলেন।

১৯৫০ দশকে তিনি ভারতে প্রথম কম্পিউটার আনার প্রচারে গুরুত্বপূর্ণ ভূমিকা পালন করেছিল। 

সাংস্কৃতিক কর্মকাণ্ডে মহলানবীশের আগ্রহ ছিল এবং রবীন্দ্রনাথ ঠাকুরের সেক্রেটারি হিসাবে দায়িত্ব পালন করেছিলেন এবং কিছুকাল বিশ্বভারতী বিশ্ববিদ্যালয়েও কাজ করেছিলেন। বিজ্ঞান ও সেবার ক্ষেত্রে তার অবদানের জন্য তিনি ভারত সরকার থেকে সর্বোচ্চ বেসামরিক পুরষ্কার পদ্ম বিভূষণ পেয়েছিলেন। 

তার ঊনআশি তম জন্মদিনের একদিন আগে ২৮ জুন ১৯৭২ সালের তিনি মৃত্যুবরণ করেন। ভারতীয় পরিসংখ্যান ইনস্টিটিউটের সেক্রেটারি ও ডিরেক্টর এবং ভারত সরকারের মন্ত্রিসভার পরিসংখ্যান উপদেষ্টা হিসাবেও তিনি দায়িত্ব পালন করে ছিলেন। 


সঠিক অনুচ্ছেদ শিরোনাম কোনটি?
titleA. পরবর্তী জীবন
titleB. প্রাথমিক জীবন
titleC. সম্মাননা
titleD. ভারতীয় পরিসংখ্যান ইনস্টিটিউট
উত্তর: titleA
সাধারণ অর্থে, সার্বভৌম রাষ্ট্র বলতে এমন একটি রাজনৈতিক সংগঠনকে বোঝায়, যাদের একটি নির্দিষ্ট ভূখন্ডের জনসমষ্টির উপর জাতীয় স্বার্থে সিদ্ধান্ত গঠন ও প্রয়োগের ক্ষমতা আছে। মন্টিভিডিও কনভেনশন অনুযায়ী, একটি রাষ্ট্রের স্থায়ী জনসমষ্টি, নির্ধারিত ভূখন্ড, সরকার ব্যবস্থা ও অন্য রাষ্ট্রসমূহের সংগে সর্ম্পক স্থাপনের ক্ষমতা অবশ্যই থাকতে হবে।

সঠিক অনুচ্ছেদ শিরোনাম কোনটি?
titleA. নির্ভরশীল অঞ্চলসমূহ
titleB. আরোও
titleC. স্বীকৃত সার্বভৌম রাষ্ট্রসমূহ
titleD. সার্বভৌম রাষ্ট্রসমূহ
উত্তর: titleD
১৯৮০ খ্রিষ্টাব্দে দিকে সিএফএল বা কমপ্যাক্ট ফ্লোরোসেন্ট ল্যাম্প পরিচিতি লাভ করে। কম বিদ্যুৎ ব্যবহার করে বেশি আলো দেয়ার পেছনে এর গঠনগত পার্থক্য বিদ্যমান। বিদ্যুৎ সাশ্রয়ী বাতি বা এনার্জি সেভিং বাল্ব মূলত, ঘনীভূত গ্যাস ভর্তি একটি কাচের নল। এই কাচের নল আলোর বিকিরণ গ্রহণকরত, তাকে আবার আলোরূপে ফিরিয়ে দেয়। এর কারণে কাচের নলটি যে পরিমাণ আলো উৎপন্ন করে তার চেয়ে কয়েকগুণ বেশি আলো পাওয়া যায়। কাচের নলটির মধ্যে থাকে ইলেক্ট্রনিক্স ব্যালাস্ট এবং নলটি পারদ বাষ্পে পূর্ণ থাকে। গঠনগত দিক থেকেও বিদ্যুৎ সাশ্রয়ী বাতি সাধারণ বাল্ব থেকে ভিন্ন। যখন বৈদ্যুতিক সুইচ অন করা হয় তখন ব্যালাস্ট থেকে গ্যাসের মধ্য দিয়ে ইলেক্ট্রিক্যাল এনার্জি প্রবাহিত হয় ইলেক্ট্রিক্যাল তড়িৎ প্রবাহের রূপে এবং এটি আল্ট্রাভায়োলেট রশ্মি শোষণ করে। এই রশ্মি টিউবের ভেতর থেকে সাদা ফসফরাসকে উত্তেজিত করে এবং কাচের গায়ে লেপা কোটিং থেকে তা দৃশ্যমান আলোতে পরিণত হয়। এ কারণে যে পরিমাণ বিদ্যুৎ খরচ হয় তার চেয়ে বেশি পরিমাণ আলো পাওয়া যায়।
সঠিক অনুচ্ছেদ শিরোনাম কোনটি?
titleA. পরিবেশবান্ধব বৈদ্যুতিক আলো
titleB. ব্যবহারে সতর্কতা
titleC. বিদ্যুৎ সাশ্রয়ের হার
titleD. প্রযুক্তি
উত্তর: titleD
১৯৭৫ সালে ইংল্যান্ডে অনুষ্ঠিত প্রথম বিশ্বকাপ ক্রিকেটে ভারত দলের ব্যবস্থাপক হিসেবে দায়িত্ব পালন করেন। এয়ার ইন্ডিয়ায় ২৬ বছর চাকুরী করেন। এ সময়ে তিনি ব্যাংকক ও হংকংয়ে স্টেশন ম্যানেজারের দায়িত্বে ছিলেন।

উইজডেন এশিয়ার তথ্য মোতাবেক জানা যায় যে, বাণিজ্যিক প্রতিষ্ঠানের পণ্য পরিচিতিতে শুরুর দিককার ক্রিকেটারদের মধ্যে অন্যতম ছিলেন তিনি।

সঠিক অনুচ্ছেদ শিরোনাম কোনটি?
titleA. খেলার ধরন
titleB. অবসর
titleC. দেহাবসান
titleD. আন্তর্জাতিক ক্রিকেট
উত্তর: titleB
এশীয় নীলপরী চিরসবুজ ও আর্দ্র চিরসবুজ বনের পাখি। এরা বেশ লাজুক ও সতর্ক পাখি, মানুষের সংস্পর্শ থেকে বহু দূরে ঘন বন এদের প্রধান বিচরণস্থল। সচরাচর জোড়ায় জোড়ায় অথবা ৬-৮ সদস্যের ছোট ঝাঁকে থাকে। এদের ছোট ছোট ঝাঁক আসলে কোন একটি গাছের ফল খাওয়ার সময় সৃষ্টি হয়। আবার অন্য পাখির দলেও এদের দেখা যায়। ফলদ গাছ, ফুলগাছ ও ঝোপঝাড়ে এরা ঘুরে বেড়ায়। গরমের দিনে এরা বনের অভ্যন্তরস্থ জলাশয়ে দল বেঁধে গোসল করে। এরা পরিযায়ী স্বভাবের নয়। এদের খাদ্যতালিকায় রয়েছে ফুলের মধু, ডুমুর এবং অন্যান্য পাকা ফল ও বিভিন্ন পোকামাকড়। খাওয়ার সময় এরা বার বার লেজ নাচায় আর ঘন ঘন ডাকে। এদের ডাকে বৈচিত্র্য রয়েছে আর ডাক উঁচু ও সুরেলা। ডাক অনেকটা: "উইট্-উইট্..."; "হুইটিট্..."; "হুইট..."; "হুয়িক-উয়ি-উয়িক্..." অথবা "উয়িইউয়িট্..."।

সঠিক অনুচ্ছেদ শিরোনাম কোনটি?
titleA. স্বভাব
titleB. উপপ্রজাতি
titleC. বিবরণ
titleD. বিস্তৃতি
উত্তর: titleA
গাজীপুর সিটি কর্পোরেশনের টঙ্গী থানার অন্তর্গত গাজীপুরা এলাকায় ঢাকা-ময়মনসিংহ মহাসড়কের পাশে ক্যাম্পাসটি অবস্থিত । এ ক্যাম্পাসের কার্যক্রম ১৯৯৭ ইং সালে শুরু হয়। বর্তমানে কামিল শ্রেণীতে হাদীস, তাফসীর ও ফিকহ্ বিভাগ চালু রয়েছে। ছাত্র সংখ্যা প্রায় ৭০০০। প্রতিষ্ঠানটির ভারপ্রাপ্ত অধ্যক্ষ হিসেবে বর্তমানে দায়িত্ব পালন করছেন মাওলানা মুহাম্মদ মিজানুর রহমান।

সঠিক অনুচ্ছেদ শিরোনাম কোনটি?
titleA. ইতিহাস
titleB. মহিলা ক্যাম্পাস
titleC. টঙ্গী ক্যাম্পাস
titleD. ক্যাম্পাস সমূহ
উত্তর: titleC
বিলি বব থর্নটন ১৯৫৫ সালের ৪ঠা এপ্রিল আর্কানসাসের হট স্প্রিংসে জন্মগ্রহণ করেন। তার পিতা উইলিয়াম রেমন্ড "বিলি রে" থর্নটন (নভেম্বর ১৯২৯ - আগস্ট ১৯৭৪) ছিলেন হাই স্কুলের ইতিহাসের শিক্ষক ও বাস্কেটবল কোচ এবং তার মাতা ভার্জিনিয়া রবার্টা (জন্মনাম: ফকনার, মৃত্যু ২৯ জুলাই ২০১৭)। তার ভাই জিমি ডন (এপ্রিল ১৯৫৮ - অক্টোবর ১৯৮৮) ছিলেন একজন গীতিকার। তিনি একাধিক গান রচনা করেছেন, যার মধ্যে দুটি গান ("আইল্যান্ড অ্যাভিনিউ" ও "এমিলি") থর্নটন তার একক অ্যালবামের জন্য রেকর্ড করেছিলেন। পিতার দিক থেকে থর্নটনের পূর্বপুরুষগণ আইরিশ ছিলেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রারম্ভিক জীবন
titleC. অভিনয় ও চলচ্চিত্র নির্মাণ
titleD. সঙ্গীত
উত্তর: titleB
তিনি ১৯৩০ সালে লবণ-আইন অমান্য আন্দোলনে সভা ও শোভাযাত্রায় যোগদান করেছেন। ১৯৩২ সালে আইন-আমান্য আন্দোলনের সময় 'গাইবান্ধা মহিলা- সমিতি' গঠন করেন। সে সময় আন্দোলন করতে গিয়ে গ্রেপ্তার হন। ১৯৫২ সালে ভাষা আন্দোলনে সহায়ক ভূমিকা রাখেন। ১৯৪৩ সালের দুর্ভিক্ষের সময় একটি অনাথ আশ্রম স্থাপন করেন এবং সেবামুলক কাজ চালিয়ে যান।

সঠিক অনুচ্ছেদ শিরোনাম কোনটি?
titleA. সাহিত্যজীবন
titleB. রাজনৈতিক জীবন
titleC. জন্ম ও পরিবার
titleD. পুরস্কার
উত্তর: titleB
আকাশবাণী গুয়াহাটি কেন্দ্র প্রতি রবিবার সকালে শিশুদের জন্য প্রচার করা অকণির মেল অনুষ্ঠানটি অতি ব্যতিক্রমী অনুষ্ঠান। শিশুদের মনোরঞ্জন এবং মানসিক উৎকর্ষ সাধনের জন্য এই অনুষ্ঠানটি প্রচার করা হয়। এই অনুষ্ঠানে শিডাকা "মা আমি শদিযালৈ যামে", "অ' তুলতুল অ' বুলবুল" ইত্যাদি গান রাজ্যজুড়ে জনপ্রিয়তা অর্জন করতে সক্ষম হয়।
মহিলাদের জন্য প্রচার করা আইদেউর বুলনি অনুষ্ঠানটি কেন্দ্রটির অন্য এক উৎকৃষ্ট অনুষ্ঠান। মহিলাদের শিক্ষিত সজাগ করতে প্রচার করা এই অনুষ্ঠানটি অতি জনপ্রিয়। তদুপরি কৃষি দর্শন, যুববাণী, নিয়োগ বার্তা, আঞ্চলিক বাতরি, চাষের দিহা, সমিধান, এই মাহর অতিথি ইত্যাদিও কেন্দ্রটির দ্বারা প্রচারিত উল্লেখ্যযোগ্য অনুষ্ঠান।

সঠিক অনুচ্ছেদ শিরোনাম কোনটি?
titleA. নাট্যানুষ্ঠান
titleB. সংক্ষেপ ইতিহাস
titleC. উল্লেখযোগ্য অনুষ্ঠান
titleD. এফ এম মহাবাহু
উত্তর: titleC
ফুস্টো স্টেরলিং ১৯৬৫ সালে উইসকনসিন বিশ্ববিদ্যালয় থেকে প্রাণিবিদ্যা বিভাগে স্নাতক ডিগ্রি লাভ করেন এবং ১৯৭০ সালে ব্রাউন ইউনিভার্সিটি থেকে উন্নয়নমূলক জেনেটিক্সে পিএইচডি লাভ করেন । তিনি পিএইচডি অর্জন পর্যন্ত ব্রাউন এ পড়াশোনা করেছেন এবং ন্যানসি ডিউক লুইস জীববিজ্ঞান ও জেন্ডার স্টাডিজের অধ্যাপক এবং কোষ জীববিজ্ঞান ও জীববিজ্ঞান বিভাগের অধ্যাপক হিসেবে কাজ করেছেন। তিনি ব্রাউন ইউনিভার্সিটির বিজ্ঞান ও প্রযুক্তি স্টাডিজ প্রোগ্রাম এর প্রতিষ্ঠাতা ও সাবেক পরিচালক।

তিনি সাধারণ জনগণের উদ্দেশ্যে দুটি বই লিখেছেন। প্রথম বইগুলির দ্বিতীয় সংস্করণ "ম্যাথ অব জেন্ডার", ১৯৯২ সালে প্রকাশিত হয়েছিল।

সাধারণ জনগণের জন্য লিখিত তার দ্বিতীয় বইটি "সেক্সিং দ্য বডি: জেন্ডার পলিটিক্স অ্যান্ড দ্য কন্সট্রাকশন অফ সেক্সোয়ালিটি", ২০০০ সালে প্রকাশিত হয়েছিল। তিনি বলেন যে এতে তিনি "মানুষের পরিবর্তনের একটি ভাল চুক্তি এবং মানুষের বিকাশের পদ্ধতিগত বিশ্লেষণে জৈবিক ও সামাজিক বিশ্লেষণাত্মক শক্তিগুলিকে সংহত করার তত্ত্বগুলির প্রয়োজনীয়তা পাঠকদের সন্তুষ্ট করবে।"
"দ্য ফাইভ সেক্সস" শিরোনামের একটি পত্রিকায়, তার মতে, "আমি উত্তেজিত হতে চেয়েছিলাম, কিন্তু আমি লিখতে ছিলাম জিহ্বায় শক্তভাবে কামড় দিয়ে।" ফুস্টো-স্টেরলিং পাঁচটি লিঙ্গ বিবেচনার একটি চিন্তা পরীক্ষা রেখে যান: পুরুষ, মহিলা, মরিচা, শুক্রাণু এবং হরমোন। কেউ কেউ এই চিন্তাধারার পরীক্ষাটি কিছুটা গুরুতর প্রস্তাব বা এমনকি একটি গুরুত্বপূর্ণ তত্ত্ব হিসাবে ব্যাখ্যা করা করেছে, উভয়লিঙ্গের সমর্থনকারী এই তত্ত্বটিকে ভুল, বিভ্রান্তিকর এবং উভলিঙ্গ মানুষের পক্ষে অসহায়। পরবর্তীতে একটি পত্রিকায় ("দ্য ফাইভ সেক্সস, রিভাইজড") এ তিনি এ আপত্তির কথা স্বীকার করেছেন। 
ফুস্টো-স্টেরলিং জীববিজ্ঞান ও মেডিসিনের জার্নাল পারস্পেকটিভের সম্পাদকীয় বোর্ড এবং নারীবাদী একাডেমিক জার্নাল "সাইন"- এর উপদেষ্টা বোর্ডে কাজ করেন।
ফুস্টো-স্টেরলিং, ইয়েল প্রফেসর এবং পুলিৎজার-বিজয়ী নাট্যকার পলা ভোগেলকে বিয়ে করেন। ফুস্টো-স্টেরলিং-এর মা, ডোরথি স্টেরলিংও ছিলেন একজন বিখ্যাত লেখক ও ইতিহাসবিদ, তার পিতাও ছিলেন একজন প্রখ্যাত লেখক।

সঠিক অনুচ্ছেদ শিরোনাম কোনটি?
titleA. জীবন ও কর্মজীবন
titleB. স্ট্যান্ডার্ড মডেল
titleC. স্বাভাবিকতা
titleD. "শারীরিক যৌনতা"
উত্তর: titleA
অগ্নি-৫ ক্ষেপণাস্ত্র প্রধানত চীনের বিরুদ্ধে পারমাণবিক প্রতিবন্ধকতা বৃদ্ধির জন্য নির্মিত। সম্প্রতি পর্যন্ত, ভারতের দীর্ঘতম পরিসীমার ক্ষেপণাস্ত্র ছিল অগ্নি-৩, যার পরিসীমা ৩,০০০-৩,৫০০ কিলোমিটার। এই পরিসীমা দ্বারা চীনের পূর্ব ও উত্তর-পূর্ব অঞ্চলে পৌঁছানোর জন্য যথেষ্ট ছিল না। চীনের বেশিরভাগ গুরুত্বপূর্ণ অর্থনৈতিক কেন্দ্র তার পূর্ব সমুদ্র তীরে অবস্থিত।

সিনিয়র প্রতিরক্ষা বিজ্ঞানী এম. নাটরাজান ২০০৭ সালে প্রকাশ করেছিলেন যে ডিআরডিও অগ্নি-৩ নামে একটি ক্ষেপণাস্ত্রের সংস্করণের কাজ করছে এবং এটি ৪ বছরের মধ্যে প্রস্তুত হবে। ক্ষেপণাস্ত্রটি ৫,০০০ কিলোমিটারেরও বেশি (৩,১০০ মাইল) দূরত্বে আঘাত হানতে পারবে।

২০১৪ থেকে ২০১৫ সালের মধ্যে চার থেকে পাঁচটি পুনরাবৃত্তিযোগ্য পরীক্ষার পরে ক্ষেপণাস্ত্রটি সেনাবাহিনীতে যুক্ত করা হবে। ভারতীয় কর্তৃপক্ষ বিশ্বাস করে যে কঠিন-জ্বালানী যুক্ত অগ্নি-৫ বর্তমান হুমকি এবং নিরাপত্তা উদ্বেগ পূরণের বা প্রশমন করার জন্য যথেষ্ট। এমনকি ৫,০০০ কিলোমিটারের পরিধি সহও, অগ্নি-৫ বেইজিং সহ চীনের যে কোনো লক্ষ্য আঘাত করতে পারে। ক্ষেপণাস্ত্রের পরিসীমা ভারতের সামরিক বাহিনীকে চীন থেকে দূরে কেন্দ্রীয় ও দক্ষিণ ভারতের অগ্নি-৫ ঘাঁটি থেকে সমগ্র চীনকে লক্ষ্যবস্তু করার করা যাবে। ক্ষেপণাস্ত্রটি 'ক্যানিস্টার-লঞ্চ ক্ষেপণাস্ত্র ব্যবস্থা'র ব্যবহার দ্বারা রাস্তায় সহজে পরিবহনের পরিকল্পিত ছিল যা পূর্ববর্তী অগ্নি ক্ষেপণাস্ত্রগুলির থেকে আলাদা। অগ্নি-৫ একযোগে উন্নত এমআইআরভি (একাধিক স্বাধীনভাবে লক্ষ্যযোগ্য পুনরায় প্রবেশের যানবাহন) পেলোড বহন করবে। একমাত্র এমআইআরভি সজ্জিত ক্ষেপণাস্ত্র বিভিন্ন লক্ষ্যে একাধিক ওয়ারহেড সরবরাহ করতে পারে। 

আনুমানিক ৫০ টন ওজন (৪৯ দীর্ঘ টন; ৫৫ শর্ট টন) এবং ₹২,৫০০ কোটি টাকার (মার্কিন $ 348 মিলিয়ন মার্কিন ডলার) উন্নয়নের ব্যয় নিয়ে, অগ্নি-৫ উন্নততর ক্ষেপণাস্ত্র প্রযুক্তিগুলিকে অন্তর্ভুক্ত করে। এই সব প্রযুক্তিগিলির মধ্যে রিভিং লেজার গাইরোস্কোপ এবং নেভিগেশান এবং নির্দেশনার জন্য অ্যাক্সিলেরোমিটার অন্তর্ভুক্ত রয়েছে। এটি তৃতীয়-স্তরের পরিবর্তে অগ্নি-৩-এর প্রথম পর্যায়টি গ্রহণ করে এবং তৃতীয় পর্যায়টিকে ক্ষুদ্রতর পর্যায় হিসাবে ব্যবহার করে ৫,০০০ কিলোমিটার (৩,১০০ মাইল) দূরত্ব অতিক্রম করতে সক্ষম হয়। সড়ক পথে পরিবহনের জন্য ক্যান্টার-লঞ্চ ব্যবস্থা ব্মবহার করা হয়, ক্ষেপণাস্ত্রটি অগ্নি সিরিজের আগের প্রজন্মের অগ্নি ক্ষেপণাস্ত্রের তুলনায় সশস্ত্র বাহিনীগুলিকে আরও বেশি কার্যকরী নমনীয়তা দেবে। একটি সূত্র অনুযায়ী, অগ্নি-৫ এবং ৪,৮০০ কিলোমিটার (২,৪০০ মাইল) পাল্লার অগ্নি-৪ (প্রথম নভেম্বর ২০১১ সালে প্রথম পরীক্ষা করা হয়েছিল) এর নির্ভুলতা মাত্রা, নির্দেশনা এবং নেভিগেশান ব্যবস্থা আগের অগ্নি-১ (৭০০ কিমি [৪৩০ মাইল]), অগ্নি-২ (২,০০০ কিলোমিটার [১,২০০ মাইল]) এবং অগ্নি-৩ (৩,০০০ কিলোমিটার [১,৯০০ মাইল]) ক্ষেপণাস্ত্রের তুলনায় অনেক ভালো। অগ্নি-৫ এর প্রকল্প পরিচালক টেসি থমাসের মতে, দ্বিতীয় পরীক্ষায় ক্ষেপণাস্ত্রটি (মিসাইলটি) একক সংখ্যার সঠিকতা অর্জন করেছে।

সঠিক অনুচ্ছেদ শিরোনাম কোনটি?
titleA. এমআইআরভি'এস
titleB. চলাচল
titleC. উন্নয়ন
titleD. পরীক্ষার প্রতিক্রিয়া
উত্তর: titleC
২০০৯-র ২৫ অক্টোবর চিডি এডে একমাত্র বিদেশি ফুটবলার হিসেবে ডার্বিতে হ্যাটট্রিক করেছিলেন৷ পাশাপাশি কোনও ডার্বিতে সর্বোচ্চ গোল করারও নজির গড়েন নাইজেরিয়ান স্ট্রাইকার৷ হ্যাটট্রিক-সহ চারটি গোল করেন চিডি৷ মোহনবাগান ৫-৩ গোলে ম্যাচ জিতে যায়৷ চিডি ছাড়া মণীশ মৈথানি গোল করেন ম্যাচে৷

কলকাতা ফুটবল লীগে তাদের ২০১৫ সালের ডার্বিতে ইস্ট বেঙ্গল মহন বাগানকে বাগানের ৪-০ ব্যবধানে পরাজিত করে। ২০১৭ সালের ১২ ফেব্রুয়ারি শিলিগুড়ির কাঞ্চনজঙ্ঘা স্টেডিয়ামে অনুষ্ঠিত সবচেয়ে সাম্প্রতিক ডার্বি একটি নিষ্ক্রান্ত ড্রতে শেষ হয়ে যায়।

সঠিক অনুচ্ছেদ শিরোনাম কোনটি?
titleA. চিডি এডে
titleB. তথ্য সংখ্যাদি
titleC. বিভিন্ন টুর্নামেন্টের ট্রফি জয়ের তুলনা
titleD. উৎস
উত্তর: titleA
পোলিশ আইনে ন্যায্য ব্যবহার বিদ্যমান এবং সেটি পোলিশ কপিরাইট আইন অনুচ্ছেদ ২৩থেকে ৩৫ এর আওতায় রয়েছে।
মার্কিন যুক্তরাষ্ট্রের তুলনায়, পোলিশ ন্যায্য ব্যবহার ব্যক্তিগত এবং জনসাধারণের ব্যবহারের মধ্যে পার্থক্য করে। পোল্যান্ডে, যখন ব্যবহারটি সর্বজনীন হয় তবে এর ব্যবহার জরিমানার ঝুঁকিপূর্ণ হয়। আসামীকে অবশ্যই প্রমাণ করতে হবে যে যখন এটি ব্যবহার করা হয়নি, বা অন্যান্য প্রশমিত পরিস্থিতি প্রযোজ্য তখন তার ব্যবহারটি ব্যক্তিগত ছিল। পরিশেষে, পোলিশ আইন এমন সব ক্ষেত্রেই নজর করে যেখানে ব্যক্তিগত উপাদানগুলি একটি সম্ভাব্য কপিরাইট লঙ্ঘন হিসাবে সর্বজনীন করা হয়েছিল, যেখানে ন্যায্য ব্যবহার প্রয়োগ হতেপারে, তবে যুক্তিসঙ্গত পরিস্থিতিতে প্রমাণিত হতে হবে।

সঠিক অনুচ্ছেদ শিরোনাম কোনটি?
titleA. পেশাদার সম্প্রদায়
titleB. তথ্যচিত্র
titleC. পোল্যান্ড
titleD. টেক্সট এবং ডাটা মাইনিং
উত্তর: titleC
সব আন্তর্জাতিক সনদ ও চুক্তি রাষ্ট্রপতির নামে সাক্ষরিত হয়। যদিও সনদ বা চুক্তির ব্যাপারে যাবতীয় আলোচনা চালান প্রধানমন্ত্রী ও তার ক্যাবিনেট (বিশেষত বিদেশমন্ত্রী)। তাছাড়া এই সব সনদ ও চুক্তিকে সংসদে পাস করাতে হয়। সেই সব আন্তর্জাতিক ফোরাম ও অন্যান্য বিষয়ে রাষ্ট্রপতি ভারতের প্রতিনিধিত্ব করেন, যেগুলি মূলত নামসর্বস্ব। রাষ্ট্রপতি ইন্ডিয়ান ফরেন সার্ভিস-এ কর্মরত ও অন্যান্য কূটনীতিকদের সঙ্গে মতামত আদানপ্রদান করতে পারেন। রাষ্ট্রপতি দেশের প্রথম নাগরিক।

সঠিক অনুচ্ছেদ শিরোনাম কোনটি?
titleA. সংসদীয়
titleB. নির্বাচন প্রক্রিয়া
titleC. কূটনৈতিক ক্ষমতা
titleD. অর্থনৈতিক জরুরি অবস্থা
উত্তর: titleC
ভূটানের আয়তন ৪৬,৫০০ বর্গকিলোমিটার। থিম্পু এর রাজধানী শহর এবং এটি দেশের মধ্য-পশ্চিম অংশে অবস্থিত। অন্যান্য শহরের মধ্যে পারো, ফুন্টসলিং, পুনাখা ও বুমথং উল্লেখযোগ্য। ভূটানের ভূপ্রকৃতি পর্বতময়। উত্তরে সুউচ্চ হিমালয় পর্বতমালা, মধ্য ও দক্ষিণভাগে নিচু পাহাড় ও মালভূমি এবং দক্ষিণ প্রান্তসীমায় সামান্য কিছু সাভানা তৃণভূমি ও সমভূমি আছে। মধ্যভাগের মালভূমির মধ্যকার উপত্যকাগুলিতেই বেশির ভাগ লোকের বাস। ভূটানের জলবায়ু উত্তরে আল্পীয়, মধ্যে নাতিশীতোষ্ণ এবং দক্ষিণে উপক্রান্তীয়; জুন থেকে সেপ্টেম্বর পর্যন্ত মৌসুমী বায়ুর প্রভাবে বৃষ্টিপাত হয়। স্থলবেষ্টিত দেশ ভূটানের আকার, আকৃতি ও পার্বত্য ভূ-প্রকৃতি সুইজারল্যান্ডের সদৃশ বলে দেশটিকে অনেক সময় এশিয়ার সুইজারল্যান্ড ডাকা হয়।

বহির্বিশ্ব থেকে বহুদিন বিচ্ছিন্ন থাকার কারণে ভূটান প্রাণী ও উদ্ভিদের এক অভয়ারণ্য। এখানে বহু হাজার দুর্লভ প্রজাতির প্রাণী ও উদ্ভিদ দেখতে পাওয়া যায়। ভূটানের প্রায় ৭০% এলাকা অরণ্যাবৃত। এই অরণ্যই ভুটানের জীব বৈচিত্র‍্য সংরক্ষণ করে চলেছে যুগ যুগ ধরে।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. আরও দেখুন
titleC. খাদ্য
titleD. ভূগোল
উত্তর: titleD
"দৈনিক জঙ্গ" হলো প্রথম উর্দু পত্রিকা যা ডিজিটালি কম্পিউটার টাইপসেটে "নাস্তালিক" ফন্টে ছাপানো হয়। উর্দুকে আরও বেশি বাস্তবসম্মত এবং ব্যবহারকারীবান্ধব করার প্রক্রিয়া চলছে, যাতে করে কম্পিউটার এবং ইন্টারনেটে সহজে উর্দু লেখা যায়। বর্তমানে অধিকাংশ উর্দু জার্নাল, পত্রিকা, বইপত্র বিভিন্ন উর্দু ডিজিটাল সফটওয়ার দিয়ে কম্পিউটারেই ছাপানো হয়। তবে ইনপেজ সফটওয়ারটির ব্যবহার সর্বাধিক যা একটি ডেস্কটপ পাবলিশিং প্যাকেজ। মাইক্রোসফট তার সকল ভার্শনকে উর্দু সমর্থনযোগ্য করেছে, সকল উইন্ডোজ ভিস্টা এবং মাইক্রোসফট অফিস ২০০৭ ল্যাঙ্গুয়েজ ইন্টারফেস প্যাকের মাধ্যমে অ্যাপলিকেশনগুলি উর্দুতে পাওয়া যায়। বেশিরভাগ লিনাক্স ডেস্কটপে উর্দু ইন্সটলেশন সমর্থন করে এবং অনুবাদেরও ব্যবস্থা আছে। অ্যাপল ২০১৪ এর সেপ্টেম্বরে আইওএস৮এ উর্দু কী-বোর্ড মোবাইল ডিভাইজের জন্য সুলভ করে।

সঠিক অনুচ্ছেদ শিরোনাম কোনটি?
titleA. ফার্সি লিপির সাথে পার্থক্য
titleB. সফটওয়ার
titleC. প্রমিত রোমানীকরণ পদ্ধতি
titleD. "ওয়াও"
উত্তর: titleB
আধুনিক স্টেরিও রসায়নের উন্নয়নে তার অবদানের জন্য ১৯৬২ সালে ভ্লাডিমির প্রেলগকে রয়েল সোসাইটির বিদেশি সদস্য হিসেবে নিযুক্ত করা হয়।

১৯৭৫ সালে ভ্লাডিমির প্রেলগ রসায়নে নোবেল পুরস্কার লাভ করেন। তিনি জৈব অণু সম্পর্কিত স্টেরিও রসায়ন ও এর বিক্রিয়ায় অবদানের জন্য লাভ করেন নোবেল পুরস্কার। সস বছর তার সাথে অস্ট্রেলীয়/ব্রিটিশ বিজ্ঞানী জন ওয়ারকাপ কর্নফোর্থ রসায়নে নোবেল পুরস্কার লাভ করেছিলেন।

১৯৮৬ সালে তিনি যুগোস্লাভীয় বিজ্ঞান ও কলা একাডেমির অবৈতনিক সদস্য হিসেবে নিযুক্ত হন।

সঠিক অনুচ্ছেদ শিরোনাম কোনটি?
titleA. জুরিখ
titleB. কর্মজীবন ও গবেষণা
titleC. পুরস্কার ও সম্মাননা
titleD. ব্যক্তিগত জীবন
উত্তর: titleC
ভাষা, শিল্পকর্মসহ অনেক বিষয়ে গাজান আগ্রহী ছিলেন। মাতৃভাষা মঙ্গোলীয় ছাড়াও আরবি, চীনাসহ বেশ কয়েকটি ভাষায় পারদর্শী ছিলেন।

তিনি ইলখানাতের পরিমাপ, মুদ্রা ও ওজন ব্যবস্থার সংস্কার করেছিলেন। মুদ্রা ব্যবস্থা সংস্কারের জন্য তিনি পারস্যে আদমশুমারির নির্দেশ দিয়েছিলেন। তিনি পতিত ও পরিত্যাক্ত জমিতে ফসল উৎপাদন শুরু করেন। পূর্ব এশিয়ার ফসল তিনি পারস্যে প্রচলনে উৎসাহ দিয়েছেন। তিনি অনেক অবকাঠামো নির্মাণ করেছিলেন।

গাজান তার মুদ্রায় খাগান উপাধি লেখা বাদ দিয়েছিলেন। এর বদলে ইরান ও আনাতোলিয়ায় মুদ্রায় তার নাম লেখা হত। জর্জিয়ায় তিনি ঐতিহ্যবাহী মঙ্গোলীয় কায়দায় মুদ্রা চালু করেন। এতে লেখা থাকত "খাগানের নামে ইলখান গাজান কর্তৃক প্রস্তুতকৃত"। ইউয়ান খাগানের সহায়তায় ককেসাসের উপর নিজের অধিকার বজায় রাখার জন্য এই পদক্ষেপ নেয়া হয়। এছাড়াও তিনি খাগানের চীনা সীলমোহর ব্যবহার করতেন। এতে তাকে খাগানের নিচের একজন শাহজাদা হিসেবে ঘোষণা করা হত। সামরিক বাহিনীতেও তিনি সংস্কার করেছিলেন। এসময় সেনাবাহিনীতে কয়েকটি নতুন ইউনিট যুক্ত করা হয়।

সঠিক অনুচ্ছেদ শিরোনাম কোনটি?
titleA. মৃত্যু
titleB. সংস্কার
titleC. শৈশব
titleD. ইসলাম গ্রহণ
উত্তর: titleB